Албукерке

Албукерке (па-ангельску: Albuquerque) — места штату Нью-Мэксыка, ЗША. Гэта найбольш заселены горад штату, уважаючы на колькасьць насельніцтва ў 564 559 чалавек, паводле перапісу 2020 году. Места было заснаванае гішпанцамі ў 1706 годзе як фарпост на землях, заселеных індзейцамі. Гісторыя Албукерке быў заснаваны ў 1706 годзе як памежны фарпост Франсіска Куэрва-і-Вальдэсам у правінцыі Санта-Фэ-дэ-Нуэва-Мэхіка. Паселішча атрымала назву ў гонар роднага гораду віцэ-караля Франсіска Фэрнандэса дэ ля Куэвы, 10-га герцага Альбуркерке, які паходзіў з Бадахасу з паўднёва-захадняй частцы Гішпаніі. Паселішча разьвівалася галоўным чынам як раён земляробства і авечкагадоўлі, але быў таксама стратэгічным гандлёвым і вайсковым фарпостам уздоўж Каміна-Рэалу. Па здабыцьці незалежнасьці ў 1821 годзе Мэксыка ўсталявала тут сваю вайсковую прысутнасьць. Горад быў разбудаваны паводле традыцыйнага гішпанскага ўзору, дзе мелася цэнтральная плошча, аточаная ўрадавымі будынкамі, дамкамі і касьцёлам. Гэтая цэнтральная плошча захавалася дасюль і цяпер служыць як культурны помнік і цэнтар гандлю. Пасьля таго як рэгіён быў у сярэдзіне XIX стагодзьдзя далучаны да ЗША, тут былі створаны вайсковы гарнізон і форт, які праіснаваў з 1846 да 1867 году. У час грамадзянскай вайны ў ЗША Албукерке быў заняты на месяц у лютым 1862 году канфэдэрацкімі войскамі, ачоленымі генэралам Гэнры Гопкінзам Сыблі. Неўзабаве ён працягнуў наступ асноўнымі сіламі на поўнач Нью-Мэксыка. Адступаючы ад войскаў Зьвязу ў Тэхас, 8 красавіка 1862 году ён даў бой арміі Поўначы ў бітве за Албукерке. Сутыкненьне цягнуламі дзень, але страты бакоў былі нязначнымі. Жыхары Албукерке дапамагалі рэспубліканскім войскам Зьвязу вызваліць горад ад канфэдэрацкіх сілаў. У 1880 годзе быў пабудаваны пасажырскі вакзал і чыгуначныя майстэрні прыкладна за 3 км на ўсход ад места, дзе хутка вырасла новае паселішча, вядомае як Нью-Албукерке. Чыгуначная кампанія пабудавала тут таксама шпіталь для сваіх работнікаў, які пазьней выкарыстоўваўся як псыхіятрычная ўстанова для непаўналетніх. З таго часу будынак быў пераўтвораны на гатэль. Нью-Албукерке быў інкарпараваны як мястэчка ў 1885 годзе, а ў 1891 годзе яно стала местам. Між тым, стары Албукерке заставаўся асобнай супольнасьцю да 1920-х гадоў, калі была ўлучаны ў склад новага места. На пачатку XX стагодзьдзя сухі клімат Нью-Мэксыка прыцягваў у горад многіх хворых на сухоты, якія шукалі лекаваньня, гэта было яшчэ да таго, як пэніцылін стаў эфэктыўным сродкам. У раньнія гады транскантынэнтальных авіяцыйных перавозак Албукерке быў важным прыпынкам на многіх маршрутах, за што атрымаў мянушку як Перакрыжаваньне паўднёвага захаду. Па заканчэньні Другой сусьветнай вайны, у выніку міграцыі насельніцтва ў прадмесьці, гарадзкога разрастаньня і джэнтрыфікацыі, цэнтар места трапіў у заняпад. Многія гістарычныя будынкі былі зьнесеныя ў 1960-я і 1970-я гады, каб вызваліць месцы для новых плошчаў, гмахаў і парковачных месцаў. Крыніцы Вонкавыя спасылкі Афіцыйны сайт.